דשון תומאס

דשון לרוי תומאס (באנגלית: Deshaun Leroy Thomas  ; נולד ב-28 באוגוסט 1991) הוא כדורסלן אמריקאי המשחק בעמדת הסמול פורוורד באולימפיה מילאנו מליגת העל האיטלקית והיורוליג.

קריירה 
תומאס נבחר במקום ה-58 בדראפט ה-NBA ב-2013 על ידי סן אנטוניו ספרס. הוא הצטרף לסגל הקבוצה בליגת הקיץ של 2013 במהלכה השיג ממוצעים של 12.4 נקודות, 5.0 ריבאונדים ו -1.2 אסיסטים בחמישה משחקים. באוגוסט 2013 חתם בנאנטר הצרפתית לעונה אחת. בשלושים משחקי ליגה בנאנטר, הוא השיג ממוצעים של 12.2 נק', 3.9 ריבאונדים ו-1.1 אסיסטים למשחק והיה שותף לזכייה בגביע הצרפתי.

בחודש יולי 2014, שיחק שוב במדי הספרס בליגת הקיץ ובאוגוסט 2014, חתם על חוזה לשנה אחת בברצלונה מה-ACB. בארבעים ושלושה משחקי ליגה העמיד ממוצע של 8.4 נק' ו-2.8 ריבאונדים למשחק.

בספטמבר 2015, חתם תומאס שוב בספרס, אך נחתך ממנה לאחר שהופיע בשני משחקי טרום עונה. תשעה ימים לאחר מכן, חתם באוסטין ספרס קבוצת הבת מליגת הפיתוח.

ביולי 2016, חתם תומאס על חוזה לעונה עם אופציה לעונה נוספת במועדון הטורקי אנאדולו אפס. ביוני 2017, אנאדולו התירה את החוזה עם תומאס, והשחקן הפך לשחקן חופשי.

ביולי 2017 חתם תומאס במכבי תל אביב על חוזה לעונה אחת עם אופציה לעונה נוספת שבסופו של דבר לא מומשה.

ב-30 ביולי 2018, חתם לעונה בפנאתינייקוס היוונית.

קישורים חיצוניים

כדורסלנים אפרו-אמריקאים
כדורסלנים אמריקאים
כדורסלני מכבי תל אביב
כדורסלני ברצלונה
כדורסלני אוסטין טורוס
כדורסלני אנאדולו אפס
כדורסלני נאנטר
כדורסלני אוניברסיטת המדינה של אוהיו
כדורסלני אוסטין ספרס
כדורסלני פנאתינאיקוס
כדורסלני באיירן מינכן
בחירות דראפט של סן אנטוניו ספרס
אינדיאנה: כדורסלנים
אמריקאים שנולדו ב-1991